पाएं अपने शहर की ताज़ा ख़बरें और फ्री ई-पेपरडाउनलोड करें
बुधवार को कुछ जगह दुकानदार दोनों साइड की दुकानें खाेलकर बैठ गए थे। इसके बाद डीसी ने आदेश जारी कर स्पष्ट किया कि जिले में लाॅकडाउन में केवल करियाना की दुकानें ही लेफ्ट-राइट सिस्टम से खुलेंगी। ये करियाना दुकानेंं प्रात: 9 बजे से शाम 6 बजे तक की खुल पाएंगी, जबकि दूध व डेयरी प्रोडक्टस की दुकानें हर रोज खुली रहेंगी।
इनका समय सुबह 5 से 9 सुबह बजे तक और शाम को 5 बजे से शाम 7 बजे तक का रहेगा। बुधवार काे जिला डिजास्टर मैनेजमैंट अथॉरिटी के चेयरमैन एवं डीसी अशोक कुमार ने यह आदेश जारी किए। उन्होंने बताया कि लॉकडाउन के दौरान सिर्फ करियाना दुकानों पर लेफ्ट व राइट साइड खुलने के आदेश जारी किए गए हैं।
आदेशों के अनुसार राइट साइड की दुकानें सप्ताह में बुधवार, शुक्रवार और रविवार को खुलेंगी, जबकि लेफ्ट साइड की दुकानें वीरवार व शनिवार दो दिन खुलेंगी। इसके अलावा दूध व डेयरी प्रोडक्टस की दुकानें हर रोज खुलेंगी, लेकिन इनके लिए समय निर्धारित किया गया है। फल एवं सब्जियों की दुकानें खुलने का समय हर रोज प्रात: 9 से सांय 6 बजे तक का रखा गया है।
इसके अलावा एग्रीकल्चर मशीनरी, पार्ट्स और इनकी मरम्मत की दुकानें, मछली की फीड, हार्वेस्टिंग प्रोसेसिंग, कोल्ड चेन की दुकानें, हैचरी और पशुओं के लिए चारा की दुकानें, पशुपालन फार्म, पोल्ट्रीफार्म, पशुधन की कृषि गतिविधियां, गोशाला, एनिमल शेल्टर होम्स इत्यादि प्रात: 9 बजे से दोपहर 3 बजे तक खुले रहेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn